Karen Zoid wys haar mooiste foto's van 2012
JY LEES NOU Karen Zoid wys haar mooiste foto's van 2012
Karen Zoid het 'n groot jaar gehad: konserte saam met onder andere Vusi Mahlasela, David Kramer tot Zolani van Freshlyground én 'n splinternuwe Afrikaanse album het gesorg vir vele hoogtepunte. Sy wys haar foto's. Jy kan ook kaartjies WEN na haar nuwe vertoning, Under the Covers.
Van Queen tot Lady Gaga, Miriam Makeba tot Modern Talking, Beethoven tot The Beatles. Dít is Under the Covers se ongewone speellys, in die stem van Karen Zoid. Haar ongelooflike vermoë om bekende liedjies soos "Halleluja", "Paradise Road”, “Don’t Stop Believing” en “Imagine” haar eie te maak, maak Under the Covers 'n luister-ervaring wat jy nié kan mis nie.
Agter die verhoog
Saam met Sonja Herholdt, Rina Hugo & Zanne Stapelberg. (Zoid & Zanne doen volgende jaar saam 'n rock-opera by die KKNK. Hou www.kknk.co.za dop vir details)
"David Kramer is 'n legend.E k het hier saam met hom gesing as deel van sy tribute show by Oppikoppi."
"'n Show bo-op 'n skyscraper in Jozi se middestad om my album te launch. Die show is live gestream op die internet en mense van reg oor die wêreld kon kyk. Dit was die eerste keer in Afrika dat 'n show só gedoen is."
My CD arriveer
Dit was 'n hoogtepunt toe my nuwe album, Zoid Afrika, by my huis aankom ná maande se skryf en werk daaraan. Dis my eerste vollengte- Afrikaanse album.
Dis elke jaar vir my 'n hoogtepunt. Die crowd sing so hard saam dat ek myself soms nie op stage kan hoor nie.
Ek het ou 8 mm-filmpies wat my pa van ons as kinders gemaak het, gebruik in die musiekvideo van "As musiek begin speel"
'n Hoogtepunt om "As musiek begin speel", wat ek vir my seun, Ben, geskryf het, by Skouspel te sing voor 30 000 mense.
Vusi en Zoid
Ek het dié jaar 'n klomp amazing shows saam met hierdie digter-musikant gedoen.
Zoid en Zolani
Ongelooflike hoogtepunt om saam met so ’n begaafde sanger soos Zolani (Freshlyground) op te tree.
Uittreksel: "As musiek begin speel"
En wanneer jy voel
Die lewe is net een groot gesuffer
Reik jou hande uit en help n ander
Met minder as jy
Maak iemand bly
Want dan sal jy
Altyd wil saamsing
Dans in die somer se reën
Soek vir die reënboog
Langs die pad my skat